ອິຣ່ານຈະສືບຕໍ່ຫລອມທາດ ຢູເຣນຽມຕໍ່ໄປ ຖ້າການເຈຣະຈາລົ້ມແຫລວ
ຂ່າວອື່ນໆ: ອິຣ່ານກ່າວຫາປ່າກີສຖານ ອັງກິດແລະສະຫະຣັດ ຊ່ອຍເຫລືອພວກໂຈມຕີໃນວັນອາທິດ; ຄາດວ່າຄນະກັມມະການສືບສວນການເລືອກຕັ້ງຈະປະກາດຜົນການສືບສວນໃຫ
: ເຈົ້າໜ້າທ່ີອິຣ່ານທ່ານນຶ່ງກ່າວວ່າ ອິຣ່ານຈະສືບຕໍ່ຫລອມທາດຢູເຣນຽມ ຕໍ່ໄປ ຖ້າການພົບປະເຈຣະຈາກັບພວກປະເທດມະຫາອຳນາດກ່ຽວກັບໂຄງການນີວເຄລັຍຂອງຕົນລົ້ມແຫລວ ໂຄສົກປະຈຳອົງການພລັງປະຣະມະນູຂອງອິຣ່ານໄດ້ປະກາດເຣື່ອງນີ້ໃຫ້ຮູ້ໃນຂະນະທ່ີກ່າວຕໍ່ ອົງການຂ່າວທາງການ IRNA ຂອງອິຣ່ານໃນວັນຈັນມື້ນີ້ ໃນເວລາພຽງບໍ່ເທ່ົາໃດຊົ່ວໂມງກ່ອນການພົບປະເຈຣະຈາ ທ່ີກຸງວຽນນາ ກຳນົດຈະໄຂຄືນກ່ຽວກັບໂຄງການີວເຄລັຍຂອງອິຣ່ານທ່ີເປັນບັນຫາໂຕ້ແຍ່ງກັນນັ້ນ ການພົບປະເຈຣະ ຈາກັນລະຫວ່າງບັນດາຜູ້ຕາງໜ້າຈາກປະເທດອິຣ່ານຣັດເຊັຍ ຝຣັ່ງ ສະຫະຣັດອະເມຣິກາ ແລະອົງການ ຄວບຄຸມພລັງປະຣະມະນູສາກົນ ທ່ີກຳນົດຈະເພ່ງເລັງໃສ່ເຣືອ່ງຂໍ້ສະເໜີສະບັບນຶ່ງທ່ີໃຫ້ອິຣ່ານສົ່ງທາດ ຢູເຣນຽມໄປຍັງຣັດເຊັຍແລະຝຣັ່ງເພື່ອໃຫ້ພວກປະເທດເຫລົ່ານີ້ຫລອມທາດດັ່ງກ່າວເປັນນ້ຳມັນເຊື້ອໄຟນີວເຄລັຍໃຫ້ອິຣ່ານ ຄາດວ່າ ຄນະກັມມະການສືບສວນລາຍງານການສໍ້ໂກງບັດເລືອກຕັ້ງທ່ີໄດ້ຮັບການ ໜຸນຫລັງຈາກສະຫະປະຊາຊາດ ໃນການເລືອກຕັ້ງປະທານາທິບໍດີທ່ີອັຟການີສຖານທ່ີເປັນ ບັນຫາໂຕ້ແຍ່ງກັນນັ້ນຈະເປີດເຜີຍຜົນຂອງການສືບສວນທ່ີມີການຄາດກັນລ່ວງໜ້າຢ່າງສູງໃນວັນຈັນມື້ນີ້ ໂຄສົກປະຈຳຄນະກັມມະການທ່ີເປັນອິດສະຣະ ກ່າວວ່າ ລາຍງານຂອງການສືບສວນຈະຖືກເປີດເຜີຍ ໃຫ້ຮູ້ໃນຕອນບ່າຍມື້ນີ້ທ່ີກຸງຄາບູລ ຜົນຂອງການເລືອກຕັ້ງຂັ້ນຕົ້ນກ່ອນໜ້ານີ້ສະແດງໃຫ້ເຫັນວ່າ ປະທານາທິບໍດີHamid Karzai ມີສຽງສນັບສນຸນຳ ໜ້າໃນຈຳນວນ 54 ເປີເຊັນຂອງບັດຄະແນນສຽງທັງໝົດ ແຕ່ຄນະກັມມະການສືບສວນການເລືອກຕັ້ງນີ້ສາມາດກຳຈັດບັດເລືອກຕັ້ງປອມໃນຈຳນວນພຽງພໍ ທີ່ວ່າ ຈຳນວນຄະແນນສຽງທັງໝົດທ່ີທ່ານ Karzai ໄດ້ຮັບນັ້ນຕ່ຳກວ່າ 50ເປີເຊັນ ຊຶ່ງນັ້ນຈະເປັນສິ່ງຈຳເປັນຈະຕ້ອງມີການເລືອກຕັ້ງຮອບຊີ້ຂາດແຂ່ງຂັນກັບຄູ່ແຂ່ງທ່ານ Abdullah Abdullah ຈາກຝ່າຍຄ້ານນັ້ນ ໄດ ບັນດາເຈົ້າໜ້າທ່ີຕ່າງປະເທກດຂັ້ນສູງທ່ີທຳການຢ້ຽມຢາມກຸງຄາບູລໃນຫວ່າງໄວໆມານີ້ ໄດ້ຮຽກຮ້ອງໃຫ້ທ່ານ Karzai ຮັບເອົາຄຳຕັດສິນ ຂອງຄນະກັມມະການສືບສວນດັ່ງກ່າວ ບັນດາເຈົ້າໜ້າທ່ີສະຫະຣັດ ກ່າວໃນວັນອາທິດວານນີ້ວ່າ ປະທານາທິບໍດີບາຣັກໂອບາມາຈະບໍ່ຕັດສິນໃຈກ່ຽວກັບວ່າຈະສົ່ງທະຫານຕື່ມອີກ ຫລືບໍ?ໄປຍັງອັຟການີສຖານນັ້ນຈົນກວ່າການເລືອກຕັ້ງຈະໄດ້ຮັບການແກ້ໄຂເສັຍກ່ອນ ແລະທາງ ຣັຖບານອັຟການີສຖານຕຽມພ້ອມທ່ີຈະດຳເນີນງານຢ່າງມີປະສິດທິຜົນກັບສະຫະຣັດນັ້ນ ກອງທັບປາກີສຖານກ່າວວ່າ ທະຫານຂອງຕົນກຳລັງສືບຕໍ່ທຳການໂຈມຕີເປົ້າໝາຍແຫ່ງຕ່າງໆຂອງກຸ່ມຕາລີບັນໃນເຂດ Waziristan ໃຕ້ໃນຂະນະທ່ີການບຸກໂຈມຕີຍ່າງເຂົ້າເປັນມື້ທີສາມໃນວັນຈັນມື້ນີ້ ພວກນາຍທະຫານກອງທັບບົກປາກີສຖານແລະພວກໂຄສົກກຸ່ມຕາລີບັນຕ່າງຝ່າຍຕ່າງອ້າງເອົາໄຊຊະນະ ໃນຕອນຕົ້ນໃນການສູ້ຣົບກັນດັ່ງກ່າວ ແຕ່ລາຍງານທ່ີວ່ານີ້ບໍ່ໄດ້ຮັບການພິສູດຄວາມຈິງເປັນອິດສະຣະ ເພາະວ່າທາງກອງທັບປາກີສຖານກີກັນບໍ່ອະນຸຍາດໃຫ້ຜູ້ຄົນເຂົ້າໄປຍັງເຂດສະຫນາມຣົບດັ່ງກ່າວ ພວກທ່ີເຫັນ ເຫດການກ່າວວ່າ ປະຊາຊົນຫລາຍພັນຄົນພາກັບ ຫລັບໜີຈາກຂົງເຂດໃນຫວ່າງບໍ່ເທົ່າໃດມື້ຜ່ານມານີ້ ພວກໂຮງຮຽນ ຫລາຍແຫ່ງໃນທົ່ວປາກີສຖານໄດ້ປິດລົງໃນສັບປະດານີ້ຍ້ອນຄວາມເປັນຫ່ວງໃນດ້ານຄວາມປອດໄພ ໃນວັນຈັນມື້ນີ້ ທ່ີກຸງອີສລາມາບັດ ທ່ານ John Kerry ສະມາຊິກສະພາສູງສະຫະຣັດ ແລະນາຍພົນ David Petraeus ຜູ້ບັນຊາການກອງທັບສະຫະຣັດໃນຂົງເຂດໄດ້ພົບປະກັບບັນດາເຈົ້າໜ້າທ່ີພົນລະເຮືອນແລະທະຫານຂອງປາກີສຖານ ທ່ານ Robert Gates ຣັຖມຸນຕີປ້ອງກັນປະເທດສະຫະຣັດຈະໄປຮ່ວມພິທີການປ່ຽນຜູ້ບັນຊາການທະຫານໃນເກາະຮາວາຍທີມະຫາສມຸດປາຊີຟິກໃນວັນຈັນມື້ນີ້ ກ່ອນເດີນທາງໄປຢ້ຽມຢາມພາກເອເຊັຍເປັນເວລາ 1 ສັບປະດາເຕັມ ທ່ານ Gates ເດີນທາງໄປຮອດຣັດ Hawaii ໃນຄືນວັນອາທິດວານນີ້ ບ່ອນທ່ີທ່ານຈະ ເປັນປະທານຮັບມອບໜ້າທ່ີຫົວໜ້າກອງບັນຊາການກອງທັບສະຫະຣັດໃນພາກພື້ນມະຫາສມຸດປາຊີຟິກຈາກນາຍພົນເຮືອເອກ Timothy Keating ໃຫ້ພົນເຮືອເອກ Robert Willard ຫລັງຈາກນັ້ນ ທ່ານຈະເດີນທາງໄປພົບປະຫາລື ໃນລະດັບສູງກັບບັນດາເຈົ້າໜ້າທ່ີຍີ່ປຸ່ນແລະເກົາຫລີໃຕ້ ເພື່ອຂໍຮ້ອງໃຫ້ ພວກປະເທດເຫລົ່ານີ້ໃຫ້ການສນັບສນຸນສົງຄາມໃນອັຟການີສຖານຕໍ່ໄປ ບັນດາເຈົ້າໜ້າທ່ີປ້ອງກັນປະເທດສະຫະຣັດກ່າວວ່າ ການຢ້ຽມຢາມກຸງໂຕກຽວຂອງຣັຖມຸນຕີປ້ອງກັນປະເທດຈະເປັນໂອກາດ ອັນນຶ່ງເພື່ອພົບປະຫາລືແລະຄຸ້ນເຄີຍກັບຄນະນຳພາໃໝ່ຂອງຍີ່ປຸ່ນ ໂຄສົກຂ່າວປະຈຳທຳນຽບຫ້າແຈ ກ່າວວ່າ ທ່ານ Gates ຈະທຳການໂອ້ລົມສົນທະນາກັນເຣື່ອງການຕັດສິນໃຈຂອງຣັຖບານໃໝ່ຖອນເຮືອ 2 ລຳທ່ີເຄີຍຮັບໃຊ້ເປັນບ່ອນຢຸດແວ່ເຕີມນ້ຳມັນສຳລັບພວກເຮືອບັນທຸກເຄື່ອງລຳລຽງສຳພາລະໄປໃຫ້ພວກກຳລັງລະຫວ່າງຊາດທ່ີປະຕິບັດງານຢູ່ໃນອັຟການີສຖານນັ້ນເຊັ່ນກັນ ບັນດາເຈົ້າໜ້າທ່ີຟີລິບປິນກຳລັງສົ່ງພວກພນັກງານ ຊ່ອຍກູ້ໄພແລະເຄື່ອງບັນເທົາທຸກຕ່າງໆເພື່ອກະກຽມສຳລັບຮັບມືກັບລົມພາຍຸລູກໃໝ່ທ່ີກຳລັງຫຍັບໃກ້ເຂົ້າມາຫາ ປະເທດ ຊຶ່ງເວລານີ້ ຟີລິບປິນກຳລັງພະຍາຍາມຟື້ນໂຕຄືນຈາກຜົນກະທົບກະເທືອນຈາກລົມພາຍຸໄຕ້ຝຸ່ນສອງ ລູກໃນຫວ່າງໄວໆຜ່ານມານີ້ຢູ່ ພວກພະຍາກອນອາກາດກ່າວວ່າ ລົມໄຕ້ຝຸ່ນ Lupit ມີລົມແຮງ 175 ຫລັກກິໂລແມັດຕໍ່ຊົ່ວໂມງ ແລະບາງຄັ້ງມີລົມແຮງເຖິງ 210ຫລັກກິໂລແມັດຕໍ່ຊົ່ວໂມງຈະປະທະເກາະໃຫຍ່ Luzon ໃນວັນພະຫັດສັບປະດານີ້ ຟີລິບປິນຍັງບໍ່ທັນຟື້ນໂຕຄືນຈາກລົມພາຍຸໄຕ້ຝຸ່ນເກດສະໜາແລະ Parma ທ່ີໄດ້ປະທະປະເທດເມື່ອສອງສາມອາທິດຜ່ານມານີ້ ລົມສອງລູກນີ້ໄດ້ເຮັດໃຫ້ຜູ້ຄົນເສັຍຊີວິດໄປຫລາຍກວ່າ 850 ຄົນ ແລະເວລານີ້ປະຊາຊົນຈຳນວນເກືອບ 3ແສນຄົນຍັງພັກພາອາໄສຢູ່ໃນສະຖານທ່ີ ພັກອາໄສຊົ່ວຄາວຢູ່ ອົງການອະນາໄມໂລກ ກ່າວວ່າ ສະຖານະການຢູ່ໃນປະເທດຟີລິບປິນທ່ີຖືກນ້ຳຖ້ວມ ແມ່ນຮ້າຍແຮງກວ່າທ່ີໄດ້ຄາດຫວັງໄວ້ກ່ອນ ຊຶ່ງເວລານີ້ກຳລັງປະເຊີນກັບໂຣກຕິດແປດຕ່າງໆແລະປະຊາຊົນຈຳນວນເປັນພັນໆຄົນກຳລັງສ່ຽງກັບການເຈັບປ່ວຍຫລືລົ້ມຕາຍໄປໄດ້